Victorie uriașă pentru Liverpool, în ultima secundă. Radu Drăgușin, doar rezervă la Tottenham
- Nicolae Comănescu
- 2 martie 2024, 21:21
Liverpool și-a consolidat poziția de lider în Premier League, după un succes extrem de important, la Nottingham scor 1-0, gol marcat la ultima fază.
Liverpool, liderul campionatului de fotbal al Angliei, a învins la limită în deplasare, cu scorul de 1-0, formaţia Nottingham Forest, printr-un gol marcat în minutul 90+9 de atacantul uruguayan Darwin Nunez.
Elevii antrenorului Jurgen Klopp, fără idei sau ocazii veritabile în faţa "pădurarilor", au plecat totuşi cu toate punctele de la Nottingham, graţie reuşitei lui Nunez, intrat în joc în repriza secundă, care a trimis mingea în poartă cu capul, în timpul adiţional.
Graţie acestui succes, Liverpool s-a distanţat la patru puncte de Manchester City, campioana en titre, care va primi duminică vizita rivalei Manchester United.
Victorie de aur pentru Liverpool, la ultima fază
Rezultate: Sâmbătă Newcastle United - Wolverhampton 3-0 Au marcat: Isak (14), Gordon (33), Livramento (90+2).
Brentford - Chelsea Londra 2-2 Au marcat: Roerslev (50), Wissa (69), respectiv Jackson (35), Disasi (83).
Tottenham Hotspur - Crystal Palace 3-1 Au marcat: Werner (77), Romero (80), Son Heung-min (88), respectiv Eze (59). (Radu Drăgușin a fost doar rezervă)
Fulham - Brighton 3-0 Au marcat: Wilson (21), Muniz Carvalho (32), Traoré (90+1).
Everton - West Ham United 1-3 Au marcat: Beto (56), respectiv Zouma (62), Soucek (90+1), ŕlvarez (90+5).
Nottingham Forest - FC Liverpool 0-1 A marcat: Nunez (90+9).
Etapa din Premier League se va încheia luni, cu întâlnirea Sheffield United - Arsenal Londra
Clasament: 1. FC Liverpool 63 puncte 2. Manchester City 59 3. Arsenal Londra 58 4. Aston Villa 52 5. Tottenham Hotspur 50 6. Manchester United 44 7. West Ham United 42
În Germania, Borussia Dortmund şi RB Leipzig au câştigat partidele disputate sâmbătă în cadrul etapei a 24-a a campionatului de fotbal al Germaniei.
Borussia Dortmund, ocupanta locului al patrulea în clasament, s-a impus cu 2-0 pe terenul formaţiei Union Berlin, în timp ce RB Leipzig (locul 5) a învins la rândul ei în deplasare, cu scorul de 4-1, echipa VfL Bochum.
Rezultate: Vineri SC Freiburg - Bayern Munchen 2-2 Au marcat: Gunter (12), Holer (87), respectiv Tel (35), Musiala (75).
Sâmbătă Union Berlin - Borussia Dortmund 0-2 Au marcat: Adeyemi (41), Maatsen (90).
FSV Mainz - Borussia Moenchengladbach 1-1 Au marcat: Burkardt (12), respectiv Ngoumou Minpole (55).
VfL Bochum - RB Leipzig 1-4 Au marcat: Wittek (7), respectiv Olmo (30), Openda (68), Ordets (71 - autogol), Poulsen (72).
Heidenheim - Eintracht Frankfurt 1-2 Au marcat: Pieringer (59), respectiv Gimber (38 - autogol), Nkounkou (49).
SV Darmstadt - FC Augsburg 0-6 Au marcat: Tietz (2, 84), Jensen (12), Demirovic (20, 29), Vargas (25).
sursa: Agerpres